ตลาดนัดหัวเขียว : ไอคอนสยาม ฉลองครบ 1 ปียิ่งใหญ่
ไอคอนสยาม แลนด์มาร์กที่ได้รับการยกย่องระดับโลก กับการพลิกแผนธุรกิจที่ผู้ประกอบการมีความกล้าหาญกับการตัดสินใจลงทุนมหาศาลในโครงการนี้ถึง 55,000 ล้านบาท ในยุคที่รู้กันดีว่าบรรยากาศของบ้านเราในช่วงที่ผ่านมาไม่ได้เอื้อกับการลงทุนเท่าใดนัก,แต่การเปิดตัวให้บริการครบ 1 ปีเต็ม ในวันนี้ได้พิสูจน์ความสำเร็จอย่างยิ่งใหญ่ พร้อมกับการจัดมหาปรากฏการณ์เฉลิมฉลองสุดยิ่งใหญ่, The Celebrations of Glory ICONSIAM, พร้อมอัดแน่นโปรโมชันและกิจกรรมสุดพิเศษสุดสัปดาห์นี้จนถึงวันที่ 10 พ.ย.62,นางชฎาทิพ จูตระกูล, กรรมการบริษัท ไอคอนสยาม จำกัด กล่าวว่า ไอคอนสยามมีความภาคภูมิใจเป็นอย่างยิ่งที่ได้ทำภารกิจสำคัญ ตามวิสัยทัศน์ที่ประกาศไว้เมื่อ 7 ปีก่อน ทั้งหมดได้สำเร็จลุล่วงแล้ว,ทุกประการ เราได้พิสูจน์แล้วว่าไอคอนสยามเป็น Game Changer Destination ที่สามารถสร้างศูนย์กลางธุรกิจและการท่องเที่ยวกลางเมืองของกรุงเทพฯอยู่ที่ริมแม่น้ำเจ้าพระยาและฝั่งธนบุรีได้สำเร็จ สร้างความเจริญรุ่งเรืองกระจายไปสู่บรรดาชุมชนและธุรกิจที่รายล้อมได้อย่างมาก รวมทั้งเป็นปัจจัยสำคัญที่พัฒนาธนบุรีให้ผงาดขึ้นเป็นมหานครอย่างรวดเร็ว,อีกทั้งยังได้รับการยอมรับว่ามีส่วนสำคัญในการช่วยกระตุ้นภาคการท่องเที่ยว ได้รับการโหวตให้เป็น Global Destination ริมฝั่งแม่น้ำเจ้าพระยาเพราะมีนักท่องเที่ยวจากทั่วโลกหลั่งไหลเดินทางมาเยี่ยมชมไอคอนสยาม ที่ผ่านมาได้แสดงให้เห็นถึงความร่วมมือครั้งยิ่งใหญ่ที่ก่อให้เกิดความเจริญต่อเศรษฐกิจและการพัฒนาคุณภาพชีวิตของคนในทุกระดับ เป็นโครงการต้นแบบของการทำธุรกิจในโลกยุคใหม่ให้กับผู้ประกอบรายอื่นๆ ในการประสานประโยชน์ร่วมกันทุกฝ่าย แผ่กระจายความรุ่งเรืองไปทั่วทั้งในระดับชุมชน สังคม และประเทศ เพื่อการเติบโตและการพัฒนาเศรษฐกิจอย่างยั่งยืนของประเทศ,อีกหนึ่งบทพิสูจน์ของไอคอนสยาม อภิมหาโครงการเมืองแห่งการใช้ชีวิตสู่โลกอนาคต สัญลักษณ์แห่งความรุ่งโรจน์ของไทย ริมฝั่งแม่น้ำเจ้าพระยา ให้เป็นแลนด์มาร์กแห่งใหม่ เพราะคว้ารางวัลชนะเลิศ Global Award จากเวทีระดับโลกถึง 4 รางวัล,นับไอคอนสยามเตรียมเปิด Attraction ใหม่ๆ ระดับโลกเพื่อเติมเต็มทุกไลฟ์สไตล์ของนักท่องเที่ยว นักชิม นักช็อป ขณะเดียวกัน ได้ทุ่มงบประมาณกว่า 300 ล้านบาท สำหรับจัด 10 อีเวนต์สุดยิ่งใหญ่ระดับโลก ในธีม The Great Iconic Celebration เพื่อฉลองครบรอบ 1 ปี และฉลองเทศกาลแห่งความสุขในช่วงท้ายปี เริ่มด้วยมหาปรากฏการณ์ The Cele– brations of Glory ICONSIAM พบกิจกรรมและความบันเทิงจนถึง 10 พ.ย.นี้ โดยได้รังสรรค์การแสดงแสงสีเสียงสุดตระการตาบนแม่น้ำเจ้าพระยาที่จะสะกดทุกสายตาทั่วทั้งโลก ตอกย้ำแนวคิด สิ่งที่ดีที่สุดของไทย บรรจบกับสิ่งที่ดีที่สุดของโลก ณ ริเวอร์พาร์ค พบกับการแสดงชุด Glory of ICONSIAM เฉิดฉายประกายสยาม จากนักแสดงมืออาชีพ,2. การเปิดตัว TRUE ICON HALL ศูนย์การประชุมระดับโลกที่ได้มาตรฐานระดับสากลแห่งแรกในประเทศไทย บนชั้น 7 ด้วยความจุขนาด 2,700 ที่นั่ง 3. SIAM Takashimaya 1st Anniversary Glory Hokkaido Celebration งานฉลองครบรอบ 1 ปี ห้างสรรพสินค้าสยาม ทาคาชิมายะ ตลอดเดือน พ.ย. ยกจุดท่องเที่ยวและแลนด์มาร์กยอดนิยมของฮอกไกโดมาให้ชมอย่างใกล้ชิด ละลานตาไปกับทุ่งลาเวนเดอร์และดอกไม้สีสันสดใส นิทรรศการจัดดอกไม้ญี่ปุ่นอิเคบานะ,4.เมืองสุขสยาม เมืองสารพัดสุขสนุกแบบไทย ร่วมฉลองกับงาน ฉลอง 1 ศก แห่ง 7 สุข ที่เมืองสุขสยาม ณ ไอคอนสยาม 5. ICONSIAM Chao Phraya River of Glory ร่วมมือกับการท่องเที่ยวแห่งประเทศไทย องค์กรพันธมิตรภาครัฐและเอกชน จัดงานมหาปรากฏการณ์เทศกาลลอยกระทง 6. BRICK LIVE Built for LEGO fans มหกรรมเลโก้ที่ยิ่งใหญ่ที่สุดในเอเชียตะวันออกเฉียงใต้ 7.Worlds First Launch Mickey & Minnie ร่วมกับ บริษัท เดอะ วอลท์ ดิสนีย์ (ประเทศไทย) จำกัด เซอร์ไพรส์คนไทย นำสุดยอดตัวการ์ตูนชื่อดังระดับโลก มิกกี้ เม้าส์ และ มินนี่ เม้าส์ มาอวดโฉมเป็นครั้งแรก 8.Bangkok Illumination 2019 เฉลิมฉลองบรรยากาศแห่งความสุขต้อนรับคริสต์มาสและปีใหม่ ไปกับเทศกาลประดับไฟยิ่งใหญ่ตลอดริมฝั่งแม่น้ำเจ้าพระยา,9.ICONSIAM World of Gifts เทศกาลของขวัญส่งท้ายปีกับสินค้าหลากหลายชนิดที่พร้อมให้ทุกคนเลือกสรรไปส่งมอบ ตั้งแต่วันที่ 10 ธ.ค.2562-6 ม.ค.63 และ 10.Amazing Thailand Countdown 2020 ที่สุดของมหาปรากฏการณ์ส่งท้ายปีเก่าต้อนรับปีใหม่ของประเทศไทย,นอกจากนี้ ในโอกาสสุดพิเศษเฉลิมฉลองร่วมกับพันธมิตรและร้านค้าแบรนด์ดังมอบสิทธิพิเศษให้อย่างมากมายจนถึงสิ้นปีนี้ ร่วมเฉลิมฉลองความสำเร็จอันยิ่งใหญ่ และเป็นส่วนหนึ่งในมหาปรากฏการณ์งานกิจกรรมความบันเทิงของประเทศไทยกับมหาปรากฏการณ์อีเวนต์ระดับโลก และเทศกาลความสุขส่งท้ายปี.,วานิชหนุ่ม,wanich@thairath.co.th
ไอคอนสยาม แลนด์มาร์กที่ได้รับการยกย่องระดับโลก กับการพลิกแผนธุรกิจที่ผู้ประกอบการมีความกล้าหาญกับการตัดสินใจลงทุนมหาศาลในโครงการนี้ถึง 55,000 ล้านบาท ในยุคที่รู้กันดีว่าบรรยากาศของบ้านเรา
ไอคอนสยาม,ครบรอบ 1 ปี ไอคอนสยาม,ชฎาทิพ จูตระกูล,ตลาดนัดหัวเขียว,วานิชหนุ่ม